બીજાં ક્લાનનું નોંધપાત્રલક્ષણ એ હતું કે તે શહેરી વિસ્તારોમાં વધારે પ્રમાણમાં વિસ્તરેલું હતું. જે એ વાતનું પ્રતિબિંબિત કરતું હતું કે ઉત્તર અને દક્ષિણમાં લોકો શહેર તરફ વધારે માત્રામાં વસવાટ કરવા આવતા હતા. જેમકે મિશિગનમાં 40,000 જેટલા સભ્યો ડેટ્રોઇટમાં રહેતા હતા.ત્યાં તેમણે રાજ્યનાં અડાધા ઉપરાંતનાં લોકોને સભ્ય બનાવ્યા હતા. ક્લાનના મોટાભાગના સભ્યો નિમ્નથી માંડીને મધ્યમવર્ગીય ગોરાઓ હતા. તેઓ ઔદ્યોગિક શહેરોમાં આવી રહેલા નવા લોકોથી તેમની નોકરી અને ઘરનું રક્ષણ કરતા હતા: દક્ષિણ અને પૂર્વીય યુરોપમાંથી આવીને સ્થાયી થનારા લોકોમાં અગાઉ આવતા લોકોની સરખામણીએ કેથલિક અને યહૂદીઓની સંખ્યા વધારે પ્રમાણમાં હતી; અને દક્ષિણમાંથી ગોરા તેમજ કાળા લોકો પણ આવતા હતા. નવી વસતી શહેરોમાં ઠલવાવા લાગી જેના કારણે પડોશીઓ પણ બદલાવા લાગ્યા જેથી સામાજિક તણાવ શરૂ થયો. ડેટ્રોઈટ અને શિકાગો જેવાં ઔદ્યોગિક શહેરોમાં ઝડપથી વધી રહેલી વસતીને કારણે મધ્ય પશ્ચિમ યુએસમાં ક્લાનનો વિકાસ ઝડપથી થયો ડલાસ અને હ્યુસ્ટન જેવાં દક્ષિણી શહેરોમાં પણ ક્લાનનો વિકાસ ખૂબ જ ઝડપથી થયો.

કેટલાંક રાજ્યોમાંથી ઇતિહાસકારોએસ્થાનિક શાખાઓમાંથી સભ્યોની યાદી મેળવેલી છે. અને તેની સભ્ય સંખ્યાની આંકડાકીય માહિતી મેળવવા માટે આ યાદીને શહેરની ડિરેક્ટરી તેમજ સ્થાનિક રેકોર્ડ્ઝ સાથે સરખાવી જોઇ છે. મોટાં શહેરનાં અખબારો ઘણી વખત આક્રામક બનતા અને ક્લાનના સભ્યોની વંચિત ખેડૂતો તરીકે ટીકા કરતા. ઇિન્ડયાનાનાં કરવામાં આવેલાં વિસ્તૃત વિશ્લેષણ ઉપરથી ખ્યાલ આવે છે કે આ રાજ્ય માટે ગ્રામ્ય બીબાંઢાળ ખોટું હતું:

ઇન્ડિયાનાના ક્લાન્સ સભ્યો સમાજના બહોળા પ્રમાણમાં ફેલાયેલા લોકોનું પ્રતિનિધિત્વ કરતા હતા: તેમની ગ્રામ્ય અને શહેરી વસતીનું પ્રમાણ ઊંચું કે નીચું નહોતું વળી, સમાજના અન્ય સભ્યોની જેમ તેમની વસતીનું પ્રમાણ પણ નોંધપાત્ર રીતે વધારે કે ઓછું નહોતું. તેઓ કામદાર, મધ્યમ વર્ગ અને વ્યાવસાયિક ત્રણેય વિભાગોમાં પથરાયેલા હતા. ક્લાન્સના સભ્યો ચોક્કસપણે પ્રોટેસ્ટન્ટ હતા. પરંતુ તેઓ પોતાની જાતને ભારપૂર્વક કે પ્રાધાન્યતા પૂર્વક ક્યારેય મૂળતત્વવાદી ગણાવતા નહોતા. હકીકતમાં જોઈએ તો તેમનાં ધાર્મિક જોડાણો ગોરા પ્રોટેસ્ટન્ટ સમાજને પ્રતિબિંબિત કરતા હતા. એમાં એવા લોકોનો પણ સમાવેશ થતો હતો કે જે લોકોને કોઈ જ પ્રકારનાં દેવળ સાથે સંબંધ નહોતો.

ક્લાન લોકોને આકર્ષિતતો કરતું હતું પરંતુ કોઈ પણ સભ્ય તેમાં લાંબા સમય સુધી રહેતો નહોતો. લોકોને એમ લાગ્યું કે તેમને જે જોઇતું હતું તે પ્રકારનું આ જૂથ નથી એટલે ક્લાનના સભ્યોની સંખ્યામાં ઘટાડો નોંધાવાની શરૂઆત થઈ. વર્ષ 1920ના દાયકામાં આ સંગઠનમાં લાખો લોકો જોડાયા હતા. આ સંગઠનમાં દેશની લાયક વસતીના 15 ટકા જેટલા લોકો સભ્યો હતા. સામાજિક તણાવોમાં થયેલો ઘટાડો ક્લાનની પડતીને આભારી હતો.

શહેરીકરણ
સામાજિક પરિબળો
1970થી અત્યાર સુધી
બ્લેઇન સુધારાઓ